# I 4H finner du deg selv

4H er en viktig arena for barn og unges læring og utvikling. Mange opplever mestring for første gang i 4H, gjennom både praktisk prosjektarbeid i selvvalgte prosjekter, medbestemmelse og styrearbeid fra ung alder. Fokuset ligger imidlertid ikke på resultatet, men på selve prosessen: ~~Gjennom mottoet å lære ved å gjøre får medlemmene våre verdifulle opplevelser og erfaringer~~. Gjennom mottoet å lære ved å gjøre får medlemmene våre verdifulle opplevelser og erfaringer der de får utvikle egne interesser under trygge rammer. Samtidig lærer du noe nytt om deg selv, oppdager nye interesser, får venner for livet og blir en del av et stort fellesskap.

Slik sett er du aldri alene når du er en del av 4H: Alle får være med og alle er like viktige. I et samfunn der flere og flere føler seg isolert, er det stadig viktigere å opprettholde et slikt tilbud. 4H skaper trygge rammer for barn og unge i en periode der de bygger sin identitet og personlighet, uten press, krav og konkurranse.

Gjennom de fire H-ene **klart hode, varmt hjerte, flinke hender og god helse**, er vi en trygg organisasjon der det ikke handler om å være god, men om å være et godt menneske – og det er noe alle har i seg.